Syv italienske banearbejdere sætter snart kursen mod Danmark for at slibe sporskifter rundt omkring i landet. - Vi får hvert år slebet sporskifter og skinner de tre første måneder i året, og det er igen i år det schweiziske firma Speno International, som klarer opgaverne. For de har både slibetog og specielt uddannet personale til det, fortæller vedligeholdelsesleder Pernille Skovrup, som har ansvar for de ildsprudende slibetog. Når slibetoget er i aktion, står der gnister op fra skinner og sporskifter. Og det har af og til fået jernbanens naboer til at reagere. - Vi har haft naboer, der ringede til os eller politiet, fordi de troede, at der var ild i et tog eller på skinnerne. Men så har det bare været slibetoget, der var i gang med at slibe sporskifter eller skinner. Slibningen i Hobro sker den 7-9. Januar og i Skørping den 8-9. Januar. - Vi arbejder fortrinsvis om aftenen og om natten. For vi vil helst forstyrre passager-togene så lidt som muligt, siger Pernille Skovrup
Fra 7-9. januar kan man i aften og nattetimerne i Horbro og Skørping opleve et sælsomt syn. Banedanmarks ildsprudende slibetog skal slibe sporskifter i Jylland.